બિટકોઇન કેસની તપાસ હજુ ચાલુ છે અને આ કેસમાં હજુ અન્ય આરોપીઓ નાસતા ફરતા હોઇ તેને પકડવાના છે. આરોપી પોતે ઉચ્ચ પોલીસ અધિકારી છે અને વગદાર છે. જા તેને જામીન અપાય તો કેસની તપાસ અને સાક્ષીઓ તેમ જ પુરાવા સાથે ચેડા થવાની પણ શકયતા નકારી શકાય તેમ નથી. આ સંજાગોમાં કોર્ટે ન્યાયિક હિતમાં આરોપી અનંત પટેલની જામીન અરજી ધરાર ફગાવી દેવી જાઇએ. મુખ્ય સરકારી વકીલ સુધીર બ્રહ્મભટ્ટ તરફથી કરાયેલી દલીલો ગ્રાહ્ય રાખી સેશન્સ કોર્ટે આરોપી પીઆઇ અનંત પટેલની જામીન અરજી ફગાવી દીધી હતી. ઉલ્લેખનીય છે કે, તા.૧૯મી એપ્રિલે ગાંધીનગર અડાલજ પાસેથી અમદાવાદ ક્રાઈમ બ્રાંચે આરોપી પીઆઇ અનંત પટેલની ધરપકડ કરી લીધી હતી, બાદમાં તેમના સાત દિવસના પોલીસ રિમાન્ડ મેળવાયા હતા. અનંત પટેલે તપાસમાં ચોંકાવનારો ઘટસ્ફોટ કર્યો હતો કે, તેણે એસપી જગદીશ પટેલના ઇશારે સમગ્ર કાવતરાને અંજામ આપ્યો હતો. આ ખુલાસા બાદ અમરેલી એસપી જગદીશ પટેલની પણ ધરપકડ થઇ હતી. આ કેસમાં પકડાયેલા આરોપી એડવોકેટ કેતન પટેલ વિરૂધ્ધ પણ તાજેતરમાં જ તપાસનીશ એજન્સીએ મહત્વનું અને દળદાર ચાર્જશીટ ફાઇલ કર્યું છે.